Okresná prokuratúra Ružomberok 
Dončova 8, 034 53 Ružomberok 1

Sp. zn. : 1 Pv 81/14/5508	Ružomberok, 16.4.2014
EEČ : 2-42-42-2014

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
vedené na tom skutkovom základe, že dňa 16.02.2014 v čase o 10.00 h vykonával jazdu na osobnom motorovom vozidle továrenskej značky Škoda Fabia, evidenčné číslo RK367AN, po ulici Školskej v obci Likavka,  kde pri rodinnom dome číslo 507 bol v rámci plnenia služobných povinností predpísaným spôsobom zastavený hliadkou Pohotovostnej motorizovanej jednotky Krajského riaditeľstva PZ Žilina, pričom pri následnej kontrole bolo zistené, že sa jedná o vodiča XXXXX, nar. XXXXX, ktorý bol po riadnom poučení v čase o 10.01 h podrobený dychovej skúške na zistenie požitia alkoholických nápojov prístrojom Alcotest 7410, evidenčné číslo ARFM-0019, číslo merania 0300, s výsledkom 1,39 mg/l alkoholu v dychu,

lebo je trestné stíhanie neprípustné podľa § 9 odsek 1 písmeno d) Trestného poriadku.

Odôvodnenie:
	Poverený príslušník Okresného riaditeľstva PZ Ružomberok Okresného dopravného inšpektorátu dňa 16.02.2014 pod ČVS:ORP-15/DI-RK-2014 podľa § 199 ods. 1 Trestného poriadku začal trestné stíhanie za prečin ohrozenie pod vplyvom návykovej látky podľa § 289 ods. 1 Trestného zákona a následne dňa 17.02.2014 podľa § 206 odsek 1 Trestného poriadku vzniesol za uvedený prečin obvinenie XXXXX, nar. XXXXX na skutkovom základe uvedenom vo výrokovej časti tohto uznesenia. 

	Dôvodnosť vznesenia obvinenia XXXXX vyplynula z listinných dôkazov zabezpečených vo vyšetrovacom spise, konkrétne zo správy o výsledku objasňovania skutku na úseku cestnej dopravy zo dňa 16.02.2014, zápisu o dychovej skúške vykonanej dňa 16.02.2014 o 10.01 h a úradného záznamu príslušníkov Pohotovostnej motorizovanej jednotky Krrajského riaditeľstva PZ v Žiline zo dňa 16.02.2014. 

	V priebehu skráteného vyšetrovania bolo zistené, že obvinený XXXXX dňa XXXXX zomrel, čo preukazuje úmrtný list č. XXXXX vydaný Matričným úradom Ružomberok.	

Podľa § 9  odsek 1 písmeno d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.
   
Vzhľadom na prezentované dôvody, keďže s odkazom na citované ustanovenie Trestného poriadku nemožno pokračovať v trestnom stíhaní zomrelého obvineného XXXXX, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Elena Makovická
prokurátorka